**Steam statisztikák**

Adott a steamuser.csv állomány, amelyben a következő adatok vannak:

játék neve;azonosítója;értékelés;mennyien értékelték;kiadási dátum

Ezt a saját profilom alapján mentettem le, de amennyiben a saját Steam profilodról szeretnél statisztikát, a feladat leírása utána le lesz írva, hogyan lehet, a következő oldalon.

Vigyázz! Van olyan játék, ahol nincs kitöltve valamelyik adat!

**Konzolos alkalmazás készítése**

1. A program olvasson be egy ilyen csv állományt! Működjön úgy is, hogy ha a lentebb leírt, létrehozott állományt olvasod be!
2. Lehessen beírni évszám határokat, és ebből generáljon le a program kezdőÉv-záróÉv.csv formátumban új állományt!
3. Lehessen beírni egy minimális vagy maximális értékelési pontot, és ez alapján generáljon minPont.csv illetve maxPont.csv állományt, ahol a „Pont” helyére a megfelelő pontszámot kell beírni!
4. Lehessen megadni, hogy melyik oszlop szerint legyen rendezve az adatok, és rendezze a program úgy, és hozzon létre egy állományt orderedByOszlop.csv néven, ahol az „Oszlop” a megfelelő oszlop neve legyen!

**WPF alkalmazás készítése**

1. A felhasználói felület teljesen rád van bízva.
2. Lehessen lekérdezni, hogy melyik játék lett a legjobban, illetve a legrosszabbul értékelve.
3. Lehessen lekérdezni az először, illetve utoljára kiadott játékokat! Ha több játék is lett aznap kiadva, akkor jelenjen meg mindegyik!
4. Lehessen a listából az alábbi feltételek alapján lekérdezni adatokat:
   1. Adott évhatárok között kiadott játékok
   2. Adott értékelés alatt vagy feletti játékok
   3. Játék nevének részletére keresés. Ha tudod, oldd meg úgy, hogy már beíráskor megjelenik az eredmény!

**Adatbázis tervezése**

Tervezz adatbázist, amelyben a játékok adatai mellett a következőket tudod még eltárolni:

Felhasználói adatok:

felhasználó neve, azonosítószáma, regisztrációjának dátuma, születési ideje, országa.

Beindított játékok

Játék, melyik felhasználó, mikor indította be

Steam profil exportálása (csak publikus profil esetén):

* <https://www.lorenzostanco.com/lab/steam/>
* Itt beírod a Steam nevedet vagy id-t, majd load library.
* Export to csv
* Semicolon
* Az első kettő bepipálva
* Export utána Excel-ben megnyitod.
* Kitörlöd az oszlopokat, ami nem kell (nézd meg a minta állományt, amit adtam).
* Kijelölöd az adatokat, txt-be másolod, majd a tabulátort lecseréled ;-re, és mented.